b'\n_START_ARTICLE_\nPravljice za o\xc4\x8deta\n_START_SECTION_\nVsebina\n_START_PARAGRAPH_\nV knjigi Pravljice za o\xc4\x8deta avtor, v vlogi de\xc4\x8dka pripoveduje pravljice iz vsakdanjih dogodkov in pripetljajev z o\xc4\x8detom, katerim dodaja tudi domi\xc5\xa1ljijske vsebine. Dogodki so hudomu\xc5\xa1ni in \xc5\xa1aljivi. V pravljicah nastopajo poleg resni\xc4\x8dnih oseb kot so o\xc4\x8de, mama, babica, pes Tari tudi izmi\xc5\xa1ljeni liki: krava, mili\xc4\x8dnik, slon, marsovec, general brez glave, \xc5\xbeivali iz \xc5\xbeivalskega vrta.\n_START_SECTION_\nLiterarni liki\n_START_PARAGRAPH_\nGlavna lika v knjigi sta o\xc4\x8de in de\xc4\x8dek. V knjigi pa nastopajo \xc5\xa1e mama, babica, pes Tari, krava, slon Jaka, \xc5\xbeivali iz \xc5\xbeivalskega vrta, pingvini, mili\xc4\x8dnik, general brez glave, Marsovec, Janko in Metka, Trnulj\xc4\x8dica in kraljevi\xc4\x8d Matja\xc5\xbeek.\n_START_SECTION_\nAnaliza\n_START_PARAGRAPH_\nKnjiga vsebuje 22 poglavij oz. 22 kratkih pravljic. V pravljicah je veliko dialoga med o\xc4\x8detom in sinom (pripovedovalcem), ki razkriva avtorjev odnos do o\xc4\x8deta. Kraj dogajanja se neprestano spreminja, ve\xc4\x8dji del pa se dogaja v pripovedoval\xc4\x8devem domu in okolici: kuhinja, spalnica, ulica ... \xc4\x8cas dogajanja je znan samo v nekaterih pravljicah (dogodki se dogajajo v dolo\xc4\x8denem delu dneva: zjutraj, sredi dneva, pono\xc4\x8di), vse pa se dogaja v pisateljevi mladosti. Avtor realisti\xc4\x8dnim vsakodnevnim dogodkom kot so zajtrkovanje, branje \xc4\x8dasopisa, spanje, pogovarjanje po telefonu ipd. dodaja domi\xc5\xa1ljijske vsebine, s tem da dodaja izmi\xc5\xa1ljene osebe: Marsovec, general brez glave, kraljevi\xc4\x8d Matja\xc5\xbeek, Trnulj\xc4\x8dica, Janko in Metka ali pa povsem realne like vme\xc5\xa1a kamor ne sodijo, npr. krava v kopalnici, slon po imenu Jaka v gasilski \xc4\x8deti ... Pravljice so napisane s humorjem, so \xc5\xa1aljive, nekatere tudi posmehljive.\n_START_SECTION_\nVir\n_START_PARAGRAPH_\nPetan, \xc5\xbdarko: Pravljice za o\xc4\x8deta. Ljubljana: Mladinska knjiga, 1986 (COBISS)'